Paulo Ferreira

Paulo Renato Rebocho Ferreira (født 18. januar 1979) er en portugisisk tidligere fotballspiller som la opp etter 2012/2013-sesongen. Han ble mest brukt som høyreback, men opptrådte også som venstreback og i midtforsvaret hos sin siste klubb, Chelsea.

Spillerkarriere 
Han begynte karrieren i den portugisiske andredivisjonsklubben GD Estoril Praia. Deretter gitt han til Vitoria Setubal i begynnelsen av 2001/2002-sesongen. Disse årene spilte han 27 landskamper for Portugals U21-landslag. Sommeren 2002 gikk han til FC Porto, som ble trent av José Mourinho.

Den følgende sesongen vant han både ligaen og cupen i Portugal, og sesongen ble kronet med seier i UEFA-cupfinalen over Celtic i Sevilla. Den påfølgende sesongen forsvarte de den hjemlige ligatittelen, men det bleknet i forhold til det faktum at de svært overraskende gikk helt til topps i UEFA Champions League.

Han ble tatt ut i troppen til EM 2004, og startet i åpningskampen mot , men etter flere personlige feil ble han satt ut av laget i resten av turneringen. Han ble imidlertid satt inn som reserve i finalen (som Portugal tapte) etter at Miguel Monteiro ble skadet.

Etter to år i FC Porto gikk han til Chelsea for 13,2 millioner pund på begynnelsen 2004/2005-sesongen. På Stamford Bridge ble han gjenforent med sin tidligere manager José Mourinho og den tidligere lagkameraten Ricardo Carvalho. Han la opp etter sesongen 2012–2013, etter å ha blitt byttet inn i det 88. minutt i sesongens siste kamp mot Everton FC, som Chelsea vant 2–1 etter mål fra Juan Mata og Fernando Torres.

Landslagskarriere 
Paulo spilte to kamper for Portugal i VM i 2006. I semifinalen mot , som Portugal tapte 0-1, kom Paulo inn i andre omgang for den skadde Miguel. Paulo startet deretter i bronsefinalen mot , som tyskerne vant 3-1.

Referanser

Eksterne lenker 
 

Portugisiske fotballspillere
Spillere i Fotball-EM 2004
Spillere i Fotball-VM 2006
Spillere i Fotball-EM 2008
Spillere i Fotball-VM 2010
Fotballspillere for GD Estoril Praia
Fotballspillere for Vitória FC
Fotballspillere for FC Porto
Fotballspillere for Chelsea FC
Vinnere av Mesterligaen i fotball for menn
Personer fra distriktet Lisboa